รายงานวันจันทร์-นั่งรถ ขสมก.อุ่นใจมีประกันภัยคุ้มครอง
รถเมล์ 2894 คันเริ่มมีผล 31ม.ค.63เพราะองค์การขนส่งมวลชนกรุงเทพ (ขสมก.) มีภารกิจให้บริการขนส่งประชาชน ในเขตกรุงเทพมหานครและปริมณฑล ด้วยรถโดยสารประจำทาง จึงมีความจำเป็นอย่างยิ่งที่จะต้องจัดหาบริษัทประกันภัยรถโดยสาร เพื่อลดความเสี่ยงในการจ่ายสินไหมทดแทนแก่ผู้ประสบภัย อันเกิดจากรถโดยสารของ ขสมก.โครงการจัดหาประกันภัยรถโดยสารมีรายละเอียดอย่างไรรายงานวันจันทร์ วันนี้ มีข้อมูลจาก ผอ.ขสมก. สุระชัย เอี่ยมวชิรสกุล มาชี้แจงให้ทราบ ดังนี้ถาม-แต่ละปีสถิติรถโดยสาร ขสมก.เกิดอุบัติเหตุมากน้อยแค่ไหนสุระชัย-จากสถิติอุบัติเหตุเปรียบเทียบปี 2561 กับปี 2562 พบว่า ปี 2561 เกิดอุบัติเหตุ 4600 ราย แยกเป็น ฝ่ายถูก 2119 ราย ค่าเสียหาย 5.92 ล้านบาท ฝ่ายผิด 1970 ราย ค่าเสียหาย 18.14 ล้านบาท พิจารณาเป็นคดี 511 ราย ค่าเสียหาย 7.93 ล้านบาท ส่วนปี 2562 เกิดอุบัติเหตุ 5406 ราย แยกเป็น ฝ่ายถูก 2819 ราย ค่าเสียหาย 8.02 ล้านบาท ฝ่ายผิด 1880 ราย ค่าเสียหาย 15.53 ล้านบาท พิจารณาเป็นคดี 707 ราย ค่าเสียหาย 12.04 ล้านบาท ทั้งนี้ เมื่อรวมค่าเสียหายทั้งหมดเปรียบเทียบ ปี 2561 จำนวน 32 ล้านบาท กับปี 2562 จำนวน 35.60 ล้านบาท ผลต่าง 3.59 ล้านบาทถาม-ขสมก.มีหลักเกณฑ์การทำประกันภัยอย่างไรเพื่อให้การคุ้มครองสูงสุดสุระชัย–ขั้นตอนการจัดหาบริษัทประกันภัยรถโดยสาร ขสมก.ได้ทำหนังสือเชิญบริษัทประกันภัยที่มีส่วนแบ่งการตลาดอยู่ระดับ 1–10 และบริษัทคู่สัญญาเดิมรวมเป็น 11 บริษัท ให้มาเข้าร่วมยื่นซองเสนอราคา ค่าเบี้ยประกัน บริษัทที่เสนอราคาต่ำสุดจะได้รับการพิจารณาคัดเลือก สำหรับปี 2563 กำหนดยื่นซองข้อเสนอในวันที่ 17 มกราคม 2563 เวลา 09.00-10.00 น. โดยจะมีการเปิดซองและเจรจาต่อรองราคาในวันเดียวกัน พร้อมทั้งเชิญผู้แทนของสำนักงานคณะกรรมการกำกับ และส่งเสริมการประกอบธุรกิจประกันภัย (ศปก.) เข้าร่วมสังเกตการณ์ เพื่อให้มีความโปร่งใส และเป็นธรรม โดยบริษัท เมืองไทยประกันภัย จำกัด ได้ยื่นซองเสนอราคาต่อคณะกรรมการจัดซื้อและคณะกรรมการตรวจรับพัสดุ พบว่า มีความถูกต้องครบถ้วน ตามขอบเขตของงานที่กำหนด จึงได้เปิดซองเสนอราคาพร้อมเจรจาต่อรองราคา โดยบริษัทยืนยันราคาตามที่เสนอคือ 63920032.36 บาท รวมค่าอากรและภาษีมูลค่าเพิ่ม ซึ่งเป็นราคาที่ต่ำกว่าราคากลางทั้งนี้ ขสมก.จัดทำประกันภัยรถยนต์ รถโดยสาร และรถจักรยานยนต์ ประจำปี 2563 กับบริษัท เมืองไทยประกันภัย จำกัด จำนวนรถรวมทั้งสิ้น 2894 คัน ประกอบด้วย รถโดยสารธรรมดา จำนวน 1520 คัน รถโดยสารปรับอากาศ จำนวน 137 คัน รถจักรยานยนต์ขนาด 75-125 ซีซี สำหรับใช้งานในสำนักงานจำนวน 1 คัน และรถยนต์ใช้งานกองซ่อมบำรุง ได้แก่รถโดยสารขนาดไม่เกิน 20 ที่นั่ง จำนวน 5 คัน และรถบรรทุกขนาดไม่เกิน 3 ตัน (รถลากจูง) จำนวน 1 คัน เริ่มมีผลคุ้มครองตั้งแต่วันที่ 31 มกราคม 2563 เวลา 16.30 น. ถึงวันที่ 31 มกราคม 2564 เวลา 16.30 น.ถาม-ขอบเขตการให้ความคุ้มครองมากน้อยแค่ไหนสุระชัย–การคุ้มครองผู้ประสบภัยอันเกิดจากรถโดยสารของ ขสมก.ตามเงื่อนไข ดังนี้ 1.เงื่อนไขความคุ้มครองการประกันภัยรถยนต์ประเภท 3 อาทิ คุ้มครองการบาดเจ็บหรือเสียชีวิตของบุคคลภายนอก เฉพาะส่วนเกินวงเงินสูงสุดตาม พ.ร.บ. คนละไม่เกิน 1000000 บาท ครั้งละไม่เกิน 10000000 บาท คุ้มครองความเสียหายต่อทรัพย์สินบุคคลภายนอก ครั้งละไม่เกิน 1000000 บาท 2. เงื่อนไขความคุ้มครองการประกันภัยตาม พ.ร.บ.คุ้มครองผู้ประสบภัยจากรถ พ.ศ.2535 อาทิ คุ้มครองความเสียหายต่อร่างกายหรืออนามัย คนละไม่เกิน 80000 บาท คุ้มครองการเสียชีวิต สูญเสียอวัยวะ หรือทุพพลภาพถาวร คนละไม่เกิน 300000 บาท จำนวนเงินคุ้มครองสูงสุดต่ออุบัติเหตุ แต่ละครั้ง รถยนต์นั่งไม่เกิน 7 ที่นั่ง ครั้งละไม่เกิน 5000000 บาท รถยนต์นั่งเกิน 7 ที่นั่ง ครั้งละไม่เกิน 10000000 บาท.
เพราะองค์การขนส่งมวลชนกรุงเทพ (ขสมก.) มีภารกิจให้บริการขนส่งประชาชน ในเขตกรุงเทพมหานครและปริมณฑล ด้วยรถโดยสารประจำทาง จึงมีความจำเป็นอย่างยิ่งที่จะต้องจัดหาบริษัทประกันภัยรถโดยสาร
รายงานวันจันทร์,ขสมก.,ประกันภัย,รถโดยสาร,สุระชัย เอี่ยมวชิรสกุล,อุบัติเหตุ,ค่าเสียหาย